**বারামপথের স্বত্ব প্রদানের চুক্তিপত্র**

**প্রথমপক্ষ (গ্রহীতা):-**

**শ্রীমতী কৃষ্ণা ধাড়া,** স্বামী – শ্রী সন্তোষ ধাড়া

আধার সংখ্যাঃ ৭৩৫১ ৮৫৩৩ ২৯৮৬

জাতি – হিন্দু (ভারতীয় নাগরিক)

পেশা – গৃহকার্যাদি

সাকিন – শান্তিপুর, পোঃ – মেছেদা, থানা – কোলাঘাট

জেলা – পূর্ব মেদিনীপুর, রাজ্য – পশ্চিমবঙ্গ, পিন – ৭২১১৩৭।

**দ্বিতীয়পক্ষ (দাতাদ্বয়):-**

**১)** **শ্রী কুশাঙ্কু প্রামানিক,** আধার সংখ্যাঃ ৬৬৭৫ ৭৪৫১ ২৯৪৩

**২) শ্রী লব কুমার প্রামানিক,** আধার সংখ্যাঃ ৫০৯৯ ১৮২৯ ৩১৩৪

উভয়ের পিতা – শ্রী কার্ত্তিক প্রামানিক প্রঃ কার্ত্তিক চন্দ্র প্রামানিক

জাতি – হিন্দু, তপশীল শ্রেনী ভুক্ত ধোবা (ভারতীয় নাগরিক)

পেশা – ব্যবসা

সাকিন – চিয়াড়া, পোঃ – বুড়ারীহাট, থানা – তমলুক

জেলা – পূর্ব মেদিনীপুর, রাজ্য – পশ্চিমবঙ্গ, পিন – ৭২১১৩৭।

কস্য নিম্ন বর্নিত বারামপথ ব্যবহার করিবার স্বত্ব প্রদানের চুক্তিপত্র মিদং কার্যঞ্চাগে।

জেলা পূর্ব মেদিনীপুর, মহকুমা, থানা ও অতিরিক্ত জেলা অবরনিবন্ধন অফিস তমলুকের অন্তর্গত **জে. এল. নং ১৮, চাঠরা মৌজায়,** আর. এস. ও এল. আর. ১০৯২ দাগে মোট ৫৪ ডেসিমল মধ্যে চিহ্নিত মতে দক্ষিন পার্শ্বে উত্তর ও দক্ষিন প্রতি বাহু ২২৮ লিঙ্ক এবং পূর্ব ও পশ্চিম প্রতি বাহু ১০ লিঙ্ক সারাকালি ২২৮০ বর্গলিঙ্ক অর্থাৎ ০২.২৮০ ডেসিমল ভূমি যাহা অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্রে বারামপথের উপর দিয়া ওয়ারিশান মায় স্থলাভিষিক্তিগনক্রমে যানবাহন সহযোগে মালপত্র আনয়ন, ইলেকট্রিক লাইন, জলের পাইপ লাইন এবং যুগপযোগী যাবতীয় কানেকশান আদি মায় যাবতীয় ইজমেন্ট স্বত্বাদি সহ যাতায়াত করিবার স্বত্ব প্রদানের চুক্তিপত্র হইতেছে।

পূর্ব মেদিনীপুর জেলার অধীন তমলুক থানার অন্তর্গত **জে. এল. নং ১৮, চাঠরা মৌজায়,** রিভিসন্যাল সেটেলমেন্টে ২১৬ নং খতিয়ান ভুক্ত, এল. আর. সেটেলমেন্টে ০৩ নং খতিয়ানের অন্তর্গত আর. এস. ও এল. আর. ১০৯২ দাগে রেকর্ড মতে বাস্তু ভূমি মোট ৫৪ ডেসিমল মধ্যে ১৬.১৭৩ ডেসিমল সম্পত্তি সহ আরও অন্যান্য সম্পত্তি আদি গত বাং ১৪২৯ সালের ০১ লা শ্রাবণ, ইং ২০২২ সালের ১৮ ই জুলাই তারিখে সম্পাদিত এবং গত ইং ১৯-০৭-২০২২ তারিখে তমলুক অতিরিক্ত জেলা অবরনিবন্ধন অফিসে রেজিষ্ট্রীকৃত ৫৭৪০ নং বিক্রয় কোবালা দলিল দ্বারা অত্র চাঠরা সাকিনের স্বর্গীয় শশীভূষন পড়িয়া-র পুত্র অচ্যুতানন্দ পড়িয়া-র নিকট হইতে অত্র চুক্তিপত্রের আমরা দ্বিতীয়পক্ষ (দাতাদ্বয়) যথা শ্রী কুশাঙ্কু প্রামানিক ও শ্রী লব কুমার প্রামানিক সহ আরও দুইজন যথা সোনালী প্রামানিক ও সুমিত্রা প্রামানিক এমতে মোট চারজন একত্রে ক্রয় করিয়া স্বত্ববান/স্বত্ববতী ও ভোগদখলীকার/ভোগদখলকারিনী থাকাবস্থায় খরিদাকৃত মোট ১৬.১৭৩ ডেসিমল মধ্যে আমি অত্র চুক্তিপত্রের ১ নং দ্বিতীয়পক্ষ শ্রী কুশাঙ্কু প্রামানিক আমার নিজাংশগত ১/৪ অংশে ০৪.০৪৩ ডেসিমল সম্পত্তি খরিদাসূত্রে প্রাপ্ত হইয়া বর্তমান এল. আর. সেটেলমেন্টে আমার নিজ নামিত ১৭০৭ নং খতিয়ানে উপরোক্ত ১০৯২ দাগে ০.০৭৪৯ অংশ উল্লেখে এবং আমি অত্র চুক্তিপত্রের ২ নং দ্বিতীয়পক্ষ শ্রী লব কুমার প্রামানিক আমার নিজাংশগত ১/৪ অংশে ০৪.০৪৩ ডেসিমল সম্পত্তি খরিদাসূত্রে প্রাপ্ত হইয়া বর্তমান এল. আর. সেটেলমেন্টে আমার নিজ নামিত ১৭১৫ নং খতিয়ানে উপরোক্ত ১০৯২ দাগে ০.০৭৪৯ অংশ উল্লেখে চূড়ান্ত রেকর্ড লিপিবদ্ধ করাইয়া এতাবৎ নির্বিবাদে নির্ব্যূঢ় স্বত্বে স্বত্ববান ও ভোগদখলীকার রহিয়াছি। ধার্য্য খাজনা ভূম্যাধিকারী পশ্চিমবঙ্গ সরকার আদায় পাইতেছেন।

অত্র চুক্তিপত্রের আমরা দ্বিতীয়পক্ষ আমাদের স্বত্বদখলীয় আর. এস. ও এল. আর. ১০৯২ দাগের ভূমির দক্ষিন পার্শ্বে আর. এস. ও এল. আর. ১০৯৩ দাগের মধ্যে অত্র চুক্তিপত্রের সহিত সন্নিবেশিত হাতনক্সায় সবুজ রঙ দ্বারা রঞ্জিত (ক) চিহ্নিত ক্ষেত্র যাহার উত্তর বাহু ১১৮ লিঙ্ক, দক্ষিন বাহু ১১৫ লিঙ্ক, পূর্ব বাহু ৭০ লিঙ্ক ও পশ্চিম বাহু ৬৯ লিঙ্ক সারাকালি ৮০৯৬ বর্গলিঙ্ক অর্থাৎ ০৮.০৯৬ ডেসিমল সম্পত্তি আপনি প্রথমপক্ষ, অত্র এলাকাধীন জ্যামিট্যা সাকিনের সুধাংশু মান্না ও তাহার পুত্র সঞ্জিত মান্না-র নিকট হইতে ক্রয় করিয়াছেন। আপনার ক্রয়কৃত উক্ত ১০৯৩ দাগের ভূমিতে যাতায়াত আদি সহ যাবতীয় কানেকশানাদি কার্য্য করিবার জন্য অত্র চুক্তিপত্রের আমরা দ্বিতীয়পক্ষ আমাদের স্বত্বদখলীয় আর. এস. ও এল. আর. ১০৯২ দাগে মোট ৫৪ ডেসিমল মধ্যে অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্র যাহার উত্তর ও দক্ষিন প্রতি বাহু ২২৮ লিঙ্ক এবং পূর্ব ও পশ্চিম প্রতি বাহু ১০ লিঙ্ক সারাকালি ২২৮০ বর্গলিঙ্ক অর্থাৎ ০২.২৮০ ডেসিমল ভূমি বারামপথ হিসাবে ব্যবহার করিবার জন্য আমাদের নিকট আবেদন করিলে উক্ত আবেদন আমরা নিম্নলিখিত শর্তে ও মর্ম্মে মঞ্জুর করিলাম।

ভবিষ্যতে আমাদের ওয়ারিশান মায় স্থলাভিষিক্তগনের মধ্যে যাহাতে কোন গন্ডগোল, অশান্তি সৃষ্টি না হয় অথবা তাহা খন্ডনের জন্য আমরা উভয়পক্ষ অত্র চুক্তিপত্র লিখিত করিলাম।

অত্র চুক্তিপত্রের সমূহ শর্ত আমরা উভয়পক্ষ ওয়ারিশান মায় স্থলাভিষিক্তগনক্রমে চিরকাল মানিতে বাধ্য থাকিলাম বা বাধ্য থাকিবে। কোনপক্ষই ওয়ারিশান মায় স্থলাভিষিক্তগনক্রমে কোন ভাবেই অত্র বারামপথের যাতায়াত আদি সহ সর্বপ্রকার কানেকশানাদি ব্যবহার কার্যের বিরোধিতা করিতে পারিব না বা পারিবে না। একারনে আমরা উভয়পক্ষই নিম্নলিখিত শর্তে আবদ্ধ হইলাম।

**শর্তগুলি নিম্নরূপঃ-**

১) আমরা উভয় পক্ষ ওয়ারিশান মায় স্থলাভিষিক্তগণক্রমে ভবিষ্যতে সর্বদা নিরবিচ্ছিন্নভাবে উপরোক্ত বর্ণিত ও প্রদর্শিত বারামপথে যাতায়াত, যানবাহন চলাচল, ইলেকট্রিক লাইন, টেলিফোন লাইন, পানীয়জলের পাইপ লাইন ও কালপোযোগী সর্বপ্রকার কানেকশানাদি করিতে পারিব।

২) আমরা উভয় পক্ষ ওয়ারিশান মায় স্থলাভিষিক্তগণক্রমে উক্ত বারামপথে কোন প্রকার বৃক্ষাদি রোপন না করিয়া কিংবা কোন প্রকার গৃহাদি নির্মান/সংস্কার না করিয়া সর্বদা সকল প্রকার বাধা প্রতিবন্ধকতাহীন অবস্থায় যাতায়াতযোগ্য সম্পূর্ণ মুক্ত অবস্থায় রাখিতে বাধ্য থাকিলাম বা বাধ্য থাকিবে।

৩) অত্র চুক্তিপত্র দ্বারা কোন সম্পত্তির দান বিক্রয় আদি কোনরূপ হস্তান্তর করা হইল না। কিংবা কোনরূপ মালিকানা পরিবর্তন করা হইল না। উক্ত বর্ণিত বারামপথের মালিকানা স্বত্ব দ্বিতীয় পক্ষেরই রহিল। কেবলমাত্র উক্ত বারামপথে প্রথমপক্ষের ওয়ারিশান মায় স্থলাভিষিক্তগণক্রমে যাতায়াত আদি ও যাবতীয় ইজমেন্ট স্বত্ব সহ যাবতীয় ব্যবহার কার্যের ভোগ দখলের অধিকার থাকিবে। উক্ত বারামপথে প্রথমপক্ষের ওয়ারিশান মায় স্থলাভিষিক্তগণক্রমে যাবতীয় ইজমেন্ট স্বত্বাদি সহ পথ ব্যবহারের অধিকার ছাড়া অন্য কোন প্রকার স্বত্ব উদ্ভব হইবে না। উক্ত বারামপথে আমরা উভয় পক্ষই ওয়ারিশান মায় স্থলাভিষিক্তগণক্রমে যাতায়াত আদি সহ যাবতীয় ব্যবহার কার্য করিতে পারিব।

৪) অত্র চুক্তিপত্রে বর্নিত বারামপথে যাবতীয় ইজমেন্ট স্বত্বাদি সহ যাতায়াত করিবার জন্য প্রথমপক্ষ ব্যাঙ্কিং পরিষেবার মাধ্যমে ৪,০০,০০০ (চার লক্ষ) টাকা দ্বিতীয়পক্ষকে প্রদান করিলেন।

৫) প্রথমপক্ষ অত্র বারামপথের উপর মালিকানা স্বত্ব হিসাবে রেকর্ড করাইতে পারিবে না কিংবা উক্ত বারামপথের খাজনা কাটিতে পারিবে না। দ্বিতীয় পক্ষ মালিকানা বিধায় নিজ নিজ দায়িত্বে উক্ত বারামপথের খাজনা ও রাজস্বাদি যথাস্থানে আদায় দেবেন।

৬) অত্র বারামপথের মেরামত ও উন্নয়নাদি খরচ বারামপথ ব্যবহারকারী পক্ষগণ বহন করিবে। অত্র চুক্তিপত্রের মূল কপি প্রথম পক্ষের নিকট থাকিবে এবং অত্র মূল কপির জেরক্স কপি দ্বিতীয় পক্ষের নিকট থাকিবে।

৭) অত্র চুক্তিপত্রে বর্নিত বারামপথের সঠিক অবস্থান নির্ণয় করিবার জন্য অত্র চুক্তিপত্র দলিলের সহিত একটি হাতনক্সা সন্নিবেশিত করা হইল, যাহা অত্র চুক্তিপত্র দলিলের একাংশ গন্য হইবে।

৮) এতদর্থে অত্র দলিলের সকল মর্ম আমরা দ্বিতীয়পক্ষ সবিশেষ বুঝিয়া আপন আপন ইচ্ছায় সুস্থ শরীরে, সরল মনে, অন্যের বিনা প্ররোচনায় সাক্ষীগণ সাক্ষাতে প্রথমপক্ষের নিকট হইতে সর্বমোট মূল্য মঃ ৪,০০,০০০ (চার লক্ষ) টাকা ব্যাঙ্কিং পরিষেবার মাধ্যমে গ্রহণ করিলাম এবং আমরা উভয়পক্ষ অত্র চুক্তিপত্রে স্বাক্ষর করিয়া যথারীতি সম্পাদন করিলাম। ইতি –

বাংলা :- ১৪৩১ (চৌদ্দশত একত্রিশ) সাল, তারিখ ১৩ (তেরই) অগ্রহায়ণ।

ইংরাজী :- ২০২৪ (দুই হাজার চব্বিশ) সাল, তারিখ ২৯ (ঊনত্রিশে) নভেম্বর।

**বারামপথ ভূমির তপশীল বিবরন**

জেলা পূর্ব মেদিনীপুর, মহকুমা, থানা ও অতিরিক্ত জেলা অবরনিবন্ধন অফিস তমলুকের অন্তর্গত **জে. এল. নং ১৮, চাঠরা মৌজায়**, রায়ত দখলীয় স্বত্ব বিশিষ্ট।

রিভিসন্যাল সেটেলমেন্টে ২১৬ নং খতিয়ান ভুক্ত

বর্তমান এল. আর. সেটেলমেন্টে অত্র চুক্তিপত্রের আমরা ১ নং ও ২ নং দ্বিতীয়পক্ষ আমাদের নিজ নিজ নামিত খতিয়ান ভুক্ত স্বত্বদখলী

**আর. এস. ও এল. আর. ১০৯২ (এক হাজার বিরানব্বই) দাগে মোট ৫৪ ডেসিমল মধ্যে চিহ্নিত মতে দক্ষিন পার্শ্বে** **উত্তর ও দক্ষিন প্রতি বাহু ২২৮ লিঙ্ক এবং পূর্ব ও পশ্চিম প্রতি বাহু ১০ লিঙ্ক সারাকালি ২২৮০ বর্গলিঙ্ক অর্থাৎ ০২.২৮০ ডেসিমল ভূমি যাহা অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্র বারামপথ ভূমি হিসাবে সূচিত হইল।**

**উক্ত বারামপথ দিয়া অত্র চুক্তিপত্রের সকল পক্ষগন মায় তাহাদের ওয়ারিশান ও স্থলাভিষিক্তগনক্রমে যানবাহন সহযোগে মালপত্র আনয়ন, ইলেকট্রিক লাইন, জলের পাইপ লাইন এবং যুগোপযোগী যাবতীয় কানেকশান আদি মায় যাবতীয় ইজমেন্ট স্বত্বাদিসহ যাতায়াত করিতে পারিবেন।**

**চৌহদ্দি –**

**উত্তর – অত্র ১০৯২ দাগে হরেকৃষ্ণ বারিক ও দ্বিতীয়পক্ষের দখলীকৃত ভূমি।**

**দক্ষিন – ১০৯৩ দাগে প্রথমপক্ষের খরিদাকৃত ভূমি ও অপরাপর   
 শরিকগনের ভূমি**

**পূর্ব – গ্রাম্য মোরাম রাস্তা।**

**পশ্চিম – অত্র ১০৯২ দাগে দ্বিতীয়পক্ষের দখলীকৃত ভূমি।**

অত্র চুক্তিপত্রে বারামপথের জন্য ২২৮০ বর্গলিঙ্ক অর্থাৎ ০২.২৮০ ডেসিমল ভূমি

লেনদেন মূল্য – ৪,০০,০০০ (চার লক্ষ) টাকা।