**বারামপথের স্বত্ব প্রদানের চুক্তিপত্র**

**প্রথমপক্ষ (গ্রহীতা):-**

**শ্রী শুভঙ্কর ঘোড়ই,** পিতা – শ্রী গোবিন্দ ঘোড়ই

আধার সংখ্যাঃ ২২৪৩ ৯৯৮৩ ১৬৫৫

জাতি – হিন্দু, তপশীল শ্রেণী ভুক্ত কেওরা (ভারতীয় নাগরিক)

পেশা – শিক্ষকতা

সাকিন – শিউরী, পোঃ – হোগলা, থানা – তমলুক

জেলা – পূর্ব মেদিনীপুর, রাজ্য – পশ্চিমবঙ্গ, পিন – ৭২১১৩৭।

**দ্বিতীয়পক্ষ (দাতাদ্বয়):-**

**১)** **শ্রী শশাংক ঘোড়ই,** আধার সংখ্যাঃ ৬৯৫০ ৭৮৯৭ ৭০৩৫

**২)** **শ্রী দীপঙ্কর ঘোড়ই,** আধার সংখ্যাঃ ২৭৭৫ ২৯৬৮ ৪২৩

উভয়ের পিতা – শ্রী গোবিন্দ ঘোড়ই

জাতি – হিন্দু, তপশীল শ্রেণী ভুক্ত কেওরা (ভারতীয় নাগরিক)

পেশা – কৃষিকার্যাদি

সাকিন – শিউরী, পোঃ – হোগলা, থানা – তমলুক

জেলা – পূর্ব মেদিনীপুর, রাজ্য – পশ্চিমবঙ্গ, পিন – ৭২১১৩৭।

কস্য নিম্ন বর্নিত বারামপথ ব্যবহার করিবার স্বত্ব প্রদানের চুক্তিপত্র মিদং কার্যঞ্চাগে।

জেলা পূর্ব মেদিনীপুর, মহকুমা, থানা ও অতিরিক্ত জেলা অবরনিবন্ধন অফিস তমলুকের অন্তর্গত জে. এল. নং ৭৪, শিরুই প্রঃ শিউরী মৌজায়, আর. এস. ও এল. আর. ৩৩০৬ দাগে চিহ্নিত মতে পশ্চিমাংশ বরাবর পূর্ব বাহু ৭০ লিঙ্ক, পশ্চিম বাহু ৬০ লিঙ্ক দৈর্ঘ্য এবং উত্তর ও দক্ষিন প্রতি বাহু ৮ লিঙ্ক প্রস্থ সারাকালি ৫২০ বর্গলিঙ্ক অর্থাৎ ০.৫২০ ডেসিমল ভূমি যাহা অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্র বারামপথের উপর দিয়া যানবাহন সহযোগে মালপত্র আনয়ন, ইলেকট্রিক লাইন, জলের পাইপ লাইন এবং যুগপযোগী যাবতীয় কানেকশান আদি মায় যাবতীয় ইজমেন্ট স্বত্বাদি সহ যাতায়াত করিবার স্বত্ব প্রদানের চুক্তিপত্র হইতেছে।

আমি অত্র চুক্তিপত্রের ১ নং দ্বিতীয়পক্ষ শ্রী শশাংক ঘোড়ই তমলুক থানার অন্তর্গত জে. এল. নং ৭৪, শিরুই প্রঃ শিউরী মৌজায় বর্তমান এল. আর. সেটেলমেন্টে আমার নামিত ২৮৬৮ নং খতিয়ানের অন্তর্গত আর. এস. ও এল. আর. ৩৩০৬ দাগে রেকর্ড মতে জলজমি মোট ০৬ ডেসিমল মধ্যে ০.৫০০০ অংশে ০৩ ডেসিমল সম্পত্তি সহ আরও অন্যান্য সম্পত্তি আদিতে এতাবৎ নির্বিবাদে নির্ব্যূঢ় স্বত্বে স্বত্ববান ও ভোগদখলীকার রহিয়াছি। ধার্য্য খাজনা ভূম্যাধিকারী পশ্চিমবঙ্গ সরকার আদায় পাইতেছেন।

আমি অত্র চুক্তিপত্রের ২ নং দ্বিতীয়পক্ষ শ্রী দীপঙ্কর ঘোড়ই তমলুক থানার অন্তর্গত জে. এল. নং ৭৪, শিরুই প্রঃ শিউরী মৌজায় বর্তমান এল. আর. সেটেলমেন্টে আমার নামিত ৩৪৯১ নং খতিয়ানের অন্তর্গত আর. এস. ও এল. আর. ৩৩০৬ দাগে রেকর্ড মতে জলজমি মোট ০৬ ডেসিমল মধ্যে ০.৫০০০ অংশে ০৩ ডেসিমল সম্পত্তি সহ আরও অন্যান্য সম্পত্তি আদিতে এতাবৎ নির্বিবাদে নির্ব্যূঢ় স্বত্বে স্বত্ববান ও ভোগদখলীকার রহিয়াছি। ধার্য্য খাজনা ভূম্যাধিকারী পশ্চিমবঙ্গ সরকার আদায় পাইতেছেন।

অত্র চুক্তিপত্রের আমরা দ্বিতীয়পক্ষ এবং অত্র চুক্তিপত্রের তুমি প্রথমপক্ষ, আমরা সকলেই একই পিতার ঔরষজাত ও একই মাতার গর্ভজাত সন্তান অর্থাৎ তুমি আমাদের সহোদর ভ্রাতা হইতেছ। অত্র চুক্তিপত্রের আমরা দ্বিতীয়পক্ষ আমাদের স্বত্বদখলীয় আর. এস. ও এল. আর. ৩৩০৬ দাগের ভূমির উত্তর পার্শ্বে আর. এস. ও এল. আর. ৩৩০৫ দাগে ০৩ ডেসিমল ও ৩৩০৪ দাগে ০২.০৮৪ ডেসিমল সম্পত্তি তুমি প্রথমপক্ষ তোমার স্বত্বদখলী সম্পত্তি হইতেছে। অত্র চুক্তিপত্রের আমরা দ্বিতীয়পক্ষ আমাদের স্বত্বদখলীয় আর. এস. ও এল. আর. ৩৩০৬ দাগের মধ্যে অবস্থিত অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্র ০৮ লিঙ্ক প্রস্থবিশিষ্ট বারামপথ ভূমিতে তুমি প্রথমপক্ষ আমাদের সহোদর ভ্রাতা বিধায় যাতায়াত আদি সহ যুগোপযোগী যাবতীয় কানেকশানাদি কার্য করিবার জন্য আমাদের নিকট প্রার্থনা করিলে উক্ত আবেদন আমরা নিম্নলিখিত শর্তে মঞ্জুর করিলাম।

ভবিষ্যতে আমাদের ওয়ারিশান মায় স্থলাভিষিক্তগনের মধ্যে যাহাতে কোন গন্ডগোল, অশান্তি সৃষ্টি না হয় অথবা তাহা খন্ডনের জন্য আমরা উভয়পক্ষ অত্র চুক্তিপত্র লিখিত করিলাম।

অত্র চুক্তিপত্রের সমূহ শর্ত আমরা উভয়পক্ষ ওয়ারিশান মায় স্থলাভিষিক্তগনক্রমে চিরকাল মানিতে বাধ্য থাকিলাম বা বাধ্য থাকিবে। কোনপক্ষই ওয়ারিশান মায় স্থলাভিষিক্তগনক্রমে কোন ভাবেই অত্র বারামপথের যাতায়াত আদি সহ সর্বপ্রকার কানেকশানাদি ব্যবহার কার্যের বিরোধিতা করিতে পারিব না বা পারিবে না। একারনে আমরা উভয়পক্ষই নিম্নলিখিত শর্তে আবদ্ধ হইলাম।

**শর্তগুলি নিম্নরূপঃ-**

১) আমরা উভয় পক্ষ ওয়ারিশান মায় স্থলাভিষিক্তগণক্রমে ভবিষ্যতে সর্বদা নিরবিচ্ছিন্নভাবে উপরোক্ত বর্ণিত ও প্রদর্শিত বারামপথে যাতায়াত, যানবাহন চলাচল, ইলেকট্রিক লাইন, টেলিফোন লাইন, পানীয়জলের পাইপ লাইন ও কালপোযোগী সর্বপ্রকার কানেকশানাদি করিতে পারিব। আমাদের দ্বারা হস্তান্তরিত ভূমির ক্রেতা/গ্রহীতাগণও তাহাদের ওয়ারিশান মায় স্থলাভিষিক্তগণক্রমে অত্র বর্ণিত বারামপথে সর্বদা যাতায়াত আদি উপরোক্ত বর্ণিত যাবতীয় কানেকশানাদি কার্য করিতে পারিবে।

২) আমরা উভয় পক্ষ ওয়ারিশান মায় স্থলাভিষিক্তগণক্রমে উক্ত বারামপথে কোন প্রকার বৃক্ষাদি রোপন না করিয়া কিংবা কোন প্রকার গৃহাদি নির্মান/সংস্কার না করিয়া সর্বদা সকল প্রকার বাধা প্রতিবন্ধকতাহীন অবস্থায় যাতায়াতযোগ্য সম্পূর্ণ মুক্ত অবস্থায় রাখিতে বাধ্য থাকিলাম বা বাধ্য থাকিবে।

৩) অত্র চুক্তিপত্র দ্বারা উক্ত সম্পত্তির দান বিক্রয় আদি কোনরূপ হস্তান্তর করা হইল না। কিংবা কোনরূপ মালিকানা পরিবর্তন করা হইল না। উক্ত বর্ণিত বারামপথের মালিকানা স্বত্ব দ্বিতীয় পক্ষেরই রহিল। কেবলমাত্র উক্ত বারামপথে তুমি প্রথমপক্ষ ওয়ারিশান মায় স্থলাভিষিক্তগণক্রমে যাতায়াত আদি সহ যাবতীয় ব্যবহার কার্যের ভোগ দখলের অধিকার থাকিবে। উক্ত বারামপথে প্রথমপক্ষের ওয়ারিশান মায় স্থলাভিষিক্তগণক্রমে কেবলমাত্র ইজমেন্ট স্বত্ব (পথ ব্যবহারের অধিকার) ছাড়া কোন প্রকার স্বত্ব উদ্ভব হইবে না। উক্ত বারামপথে আমরা উভয় পক্ষই ওয়ারিশান মায় স্থলাভিষিক্তগণক্রমে যাতায়াত আদি সহ যাবতীয় ব্যবহার কার্য করিতে পারিব।

৪) অত্র চুক্তির জন্য কোন টাকা পয়সা অর্থাদি আদান প্রদান করা হইল না। প্রথম পক্ষ অত্র বারামপথের উপর মালিকানা স্বত্ব হিসাবে রেকর্ড করাইতে পারিবে না কিংবা উক্ত বারামপথের খাজনা কাটিতে পারিবে না। দ্বিতীয় পক্ষ মালিকানা বিধায় নিজ নিজ দায়িত্বে উক্ত বারামপথের খাজনা ও রাজস্বাদি যথাস্থানে আদায় দিব।

৫) অত্র বারামপথের মেরামত ও উন্নয়নাদি খরচ বারামপথ ব্যবহারকারী পক্ষগণ বহন করিবে। অত্র চুক্তিপত্রের মূল কপি প্রথম পক্ষের নিকট থাকিবে এবং অত্র মূল কপির জেরক্স কপি দ্বিতীয় পক্ষের নিকট থাকিবে।

৬) অত্র চুক্তিপত্রে বর্নিত বারামপথের সঠিক অবস্থান নির্ণয় করিবার জন্য অত্র চুক্তিপত্র দলিলের সহিত একটি হাতনক্সা সন্নিবেশিত করা হইল, যাহা অত্র চুক্তিপত্র দলিলের একাংশ গন্য হইবে।

৭) এতদর্থে অত্র দলিলের সকল মর্ম আমরা উভয়পক্ষ সবিশেষ বুঝিয়া আপন আপন ইচ্ছায় সুস্থ শরীরে, সরল মনে, অন্যের বিনা প্ররোচনায় সাক্ষীগণ সাক্ষাতে অত্র চুক্তিপত্র উভয়পক্ষ স্বাক্ষর করিয়া যথারীতি সম্পাদন করিলাম। ইতি –

বাংলা :- ১৪৩০ (চৌদ্দশত ত্রিশ) সাল, তারিখ ২৫ (পঁচিশে) চৈত্র।

ইংরাজী :- ২০২৪ (দুই হাজার চব্বিশ) সাল, তারিখ ০৮ (আটই) এপ্রিল।

**বারামপথ ভূমির তপশীল বিবরন**

জেলা পূর্ব মেদিনীপুর, মহকুমা, থানা ও অতিরিক্ত জেলা অবরনিবন্ধন অফিস তমলুকের অন্তর্গত **জে. এল. নং ৭৪, শিরুই প্রঃ শিউরী মৌজায়**, রায়ত দখলীয় স্বত্ব বিশিষ্ট।

বর্তমান এল. আর. সেটেলমেন্টে অত্র চুক্তিপত্রের

আমি ১ নং দ্বিতীয়পক্ষ, আমার নামিত ২৮৬৮ নং খতিয়ানের অন্তর্গত

আমি ২ নং দ্বিতীয়পক্ষ, আমার নামিত ৩৪৯১ নং খতিয়ানের অন্তর্গত

**আর. এস. ও এল. আর. ৩৩০৬ দাগে চিহ্নিত মতে পশ্চিমাংশ বরাবর** **পূর্ব বাহু ৭০ লিঙ্ক ও পশ্চিম বাহু ৬০ লিঙ্ক দৈর্ঘ্য এবং উত্তর ও দক্ষিন প্রতি বাহু ৮ লিঙ্ক প্রস্থ সারাকালি ৫২০ বর্গলিঙ্ক অর্থাৎ ০.৫২০ ডেসিমল ভূমি যাহা অত্র চুক্তিপত্রের সহিত সন্নিবেশিত হাতনক্সায় হলুদ রঙ দ্বারা রঞ্জিত (P) চিহ্নিত ক্ষেত্র বারামপথ ভূমি হিসাবে সূচিত হইল।**